ธาตุและสารแตกต่างกันอย่างไร
สาร เฉยๆ เป็นคำกำกวม ต้องเรียกว่า สสาร (matter) อาจแบ่งได้เป็นสารเนื้อเดียว สารเนื้อผสม (บาลีว่า เอกพันธ์ วิวิธพันธ์ ฝรั่งว่า homogeneous และ heterogenous) มันก็ประกอบไปด้วย โมเลกุล ชนิดเดียวหรือหลายชนิดก็ได้ ทำให้สสารมีได้เป็นอนันต์ชนิด คิดง่ายๆ ว่าเปลี่ยนอัตราส่วนผสมของสิ่งต่างๆ ไปเรื่อยๆ ก็ได้สสารต่างชนิดกันไป

แต่ธาตุ หรือ element เป็นของจำเพาะ มีอยู่ร้อยกว่าชนิด จำแนกด้วยจำนวนโปรตอนที่มีอยู่ในอะตอม เหตุที่ต้องจำแนกด้วยโปรตอน เพราะว่า เป็นจะเป็นตัวกำหนดพฤติกรรมของอิเล็กตรอนที่มีผลต่อพันธะเคมี และพันธเคมีเป็นตัวกำหนดสมบัติของสารนั่นเอง

สรุป คือ ธาตูเป็นองค์ประกอบพื้นฐาน ประกอบกันขึ้นมาเป็นโมเลกุล (จะเกิดจากธาตุชนิดเดียวกันหรือหลายชนิดก็ได้) แล้วโมเลกุล ชนิดเดียวกันหรือหลายชนิดก็ตามแต่ รวมๆ เรียกกันว่าสสาร สำหรับคำว่าสารเคมีส่วนใหญ่จะหมายถึงโมเลกุลชนิดเดียวกันเสมอ ยกเว้นพวกสารละลาย